ศูนย์สุขภาพจิต - ความช่วยเหลือฟรีและเป็นความลับในยามที่คุณต้องการ

ศูนย์สุขภาพจิตเมดิแคร์ (Medicare Mental Health Centres) เป็นศูนย์สุขภาพที่ยินดีให้บริการแก่ทุกคน โดยคุณสามารถรับข้อมูล บริการ และความช่วยเหลือต่าง ๆ ด้านสุขภาพจิตฟรีและเป็นความลับ

ศูนย์สุขภาพจิตเมดิแคร์ให้ความช่วยเหลือทันทีแก่ผู้ที่กำลังทุกข์ใจ ซึ่งรวมถึงสมาชิกในครอบครัวและผู้ดูแลบุคคลเหล่านี้

ศูนย์สุขภาพจิตเมดิแคร์ให้บริการโดยขยายเวลาจากเวลาทำการปกติ โดยคุณไม่จำเป็นต้องนัดหมายล่วงหน้า มีหนังสือส่งตัว หรือใช้บัตรเมดิแคร์แต่อย่างใดในการใช้บริการ

ศูนย์สุขภาพจิตเมดิแคร์จะเปิดบริการนอกเวลาทำการ ซึ่งจะช่วยให้ประชาชนจำนวนมากขึ้นสามารถรับความช่วยเหลือด้านสุขภาพจิตฟรี โดยสามารถเข้ารับบริการได้โดยไม่ต้องนัดหมายล่วงหน้า

# ศูนย์สุขภาพจิตเมดิแคร์พร้อมช่วยเหลือ

ทางศูนย์ยินดีต้อนรับทุกคน ไม่ว่าคุณจะเคยประสบความท้าทายด้านสุขภาพจิตมาในอดีต หรือครั้งนี้จะเป็นครั้งแรกที่คุณขอความช่วยเหลือก็ตาม

ศูนย์สุขภาพจิตเมดิแคร์ให้บริการดังต่อไปนี้

* ให้ความช่วยเหลือทันทีและติดตามผลสำหรับผู้ที่มีความทุกข์ใจ
* ให้ความช่วยเหลือผู้ที่มีข้อกังวลด้านสุขภาพจิต
* ให้ความช่วยเหลือผู้ดูแลและครอบครัวของผู้ที่มีความทุกข์ด้านสุขภาพจิต
* ช่วยประสานให้ผู้ใช้บริการได้รู้จักกับบริการอื่น ๆ ที่ให้ความช่วยเหลือได้ในอนาคต ตั้งแต่ด้านสุขภาพกายจนถึงด้านสุขภาพจิต และยังให้ความช่วยเหลือด้านสังคม เช่น ที่อยู่อาศัยและการจ้างงาน

ทางศูนย์มีผู้เชี่ยวชาญและบุคลากรที่มีคุณวุฒิและผ่านประสบการณ์ตรงด้านปัญหาสุขภาพจิตมาก่อน ศูนย์เหล่านี้ให้ความช่วยเหลือที่จำเป็นแก่คุณฟรีทั้งในปัจจุบันและในอนาคต

นอกจากนี้ ศูนย์สุขภาพจิตเมดิแคร์จะยกระดับการให้บริการในเร็ว ๆ นี้ โดยจะดำเนินการให้ศูนย์ทุกแห่งสามารถให้บริการนักจิตวิทยาและจิตแพทย์ฟรีในลักษณะเดินทางมาด้วยตนเอง ทางโทรศัพท์ หรือวิดีโอคอล

# หากคุณต้องการข้อมูลเพิ่มเติมเกี่ยวกับศูนย์สุขภาพจิตเมดิแคร์

* เชิญไปที่ [health.gov.au/medicare-mental-health](https://www.health.gov.au/medicare-mental-health) (https://www.health.gov.au/medicare-mental-health)
* โทร 1800 595 212 เวลา 8.30 น. ถึง 17.00 น. ระหว่างวันจันทร์ถึงศุกร์

ในกรณีฉุกเฉิน โปรดโทรศูนย์ศูนย์ศูนย์ (000) เสมอ หรือไปยังหน่วยบริการฉุกเฉินที่ใกล้ที่สุด